อยู่ๆมันก็มีอาการคันบริเวณกลางถึงปลายอวัยวะเพศ ดูจากภาพนอกคือปกติไม่มีตุ่มหรือผื่นอะไรแต่มีอาการคันอยู่บ่อยๆแต่ไม่ตลอดเวลา แต่พอเกาไปแรงๆก็ดีขึ้นแต่ก็เป็นแผลถลอกขึ้นมานิดหน่อย เป็นมานานแล้วครับไม่หายสักทีปล.ไม่เคยมีเพศสัมพันธ์แต่ช่วยตัวเอง
สวัสดีค่ะ อาการคันที่อวัยวะเพศชาย ไม่มีตุ่มหรือผื่นใดๆให้เห็นชัดเจนนั้น อาจจะเกิดจาก ขี้เปียกที่หมักหมมจากการไม่ได้ล้างทำความสะอาดทำให้เกิดการระคายเคืองบริเวณเยื่อบุ โรคผิวหนังเช่นผื่นผิวหนังอักเสบที่เกิดจากการระคายสัมผัส การแพ้สัมผัสสารใดๆ หรือเป็นผื่นผิวหนังอักเสบที่เป็นภูมิแพ้ตรงบริเวณอวัยวะเพศก็พบได้ หรืออาจเป็ฯการติดเชื้อรา เชื้อแบคทีเรียชนิดที่ยังเป็นไม่มาก แต่ควรจะมีผื่นหรือแผลให้เห็นชัดเจนกว่านี้ หรืออาจเป็นแค่ความอับชื้นทำให้เกิดการระคายเคืองก็ได้เช่นกันในเบื้องต้น ทำความสะอาดอวัยวะเพศชายด้วยน้ำเปล่าสะอาด และทำความสะอาดบริเวณด้านในของหนังหุ้มปลายด้วย งดการทำกิจกรรมทางเพศถ้ามีอาการเป็นมาก และหากคันมาก มีตุ่ม ผื่น แผลใดๆให้เห็น ก็ควรไปพบแพทย์เพื่อตรวจเพิ่มเติม